Zack Snyder's Justice League

***Zack Snyder's Justice League***, juga dikenali ramai sebagai "**Snyder Cut**", merupakan versi suntingan sutradara bagi filem adiwira 2017, *[[Justice League (filem)|Justice League]]*. Ia mempersembahkan *Justice League*—filem kelima dalam DC Extended Universe (DCEU) yang berdasarkan pasukan adiwira DC Comics yang sama nama—seperti yang diniatkan oleh sutradara Zack Snyder sebelum berundur dari penerbitan. Seperti keluaran pawagam, *Zack Snyder's Justice League* mengisahkan usaha-usaha pasukan Justice League yang dianggotai oleh Batman (Ben Affleck), Superman (Henry Cavill), Wonder Woman (Gal Gadot), Cyborg (Ray Fisher), Aquaman (Jason Momoa), dan Flash (Ezra Miller) untuk menyelamatkan dunia daripada ancaman malapetaka oleh Darkseid (Ray Porter), Steppenwolf (Ciarán Hinds), dan gerombolan Parademon.

*Justice League* yang dikeluarkan oleh Warner Bros. pada tahun 2017 telah mengalami banyak masalah sepanjang penerbitan. Skripnya banyak dikenakan suntingan sebelum dan sewaktu penerbitan dari tahun 2016 hingga 2017. Pada Mei 2017, Snyder meletak jawatan sewaktu pascapenerbitan ekoran kematian anak perempuannya Autumn, dan Joss Whedon digaji untuk menyiapkan filem berkenaan sebagai pengarah tanpa penghargaan. Whedon mengadakan penggambaran semula dan perubahan-perubahan lain yang melembutkan jalan cerita dengan menambah unsur-unsur lelucon, di samping memotong tempoh tayangan filem banyak-banyak untuk mematuhi kehendak Warner Bros. *Justice League* versi pawagam menerima ulasan bercampur-baur dan tidak berjaya mengutip pulangan besar, menyebabkan Warner Bros. mengkaji semula masa hadapan DCEU serta menumpukan usaha kepada pembangunan filem-filem individu.

Setelah terdedahnya cerita-cerita terperinci mengenai masalah-masalah penerbitan filem dan keadaannya sebelum Snyder berundur, ramai peminat meluahkan rasa minat untuk menonton suatu versi yang lebih menepati wawasan Snyder. Para peminat serta barisan pelakon dan ahli-ahli kru turut membuat petisyen agar dikeluarkan versi berkenaan yang digelar "Snyder Cut". Pada ketika itu, orang-orang dalam industri tidak merasakan impian itu boleh menjadi kenyataan. Akan tetapi, pihak Warner Bros. memutuskan untuk menunaikan hajat tersebut pada Februari 2020; pada bulan Mei, Snyder mengumumkan bahawa suntingan asal akan dikeluarkan sebagai *Zack Snyder's Justice League* menerusi perkhidmatan penstriman HBO Max. Ditelan belanja sebanyak $70 juta untuk menyiapkan kerja-kerja efek visual, skor, dan penyuntingan, dengan penggambaran bahan-bahan baharu pada Oktober 2020. Pada asalnya dirancangkan dalam dua bentuk iaitu minisiri enam episod dan juga filem empat jam, tetapi rancangan minisiri dibatalkan pada Januari 2021. Filem ini didedikasikan khas kepada mendiang anak Snyder, Autumn.

*Zack Snyder's Justice League* dikeluarkan di HBO Max di Amerika Syarikat pada 18 Mac 2021. Para pengulas filem rata-rata menganggap versi ini sebagai peningkatan daripada versi asal 2017; dipuji kerana hasil pengarahan Snyder dan penambahbaikan perwatakan, walhal dipertikaikan kerana tempoh tayangan yang amat panjang.

## Plot

Beribu-ribu tahun dahulu, Darkseid dan bala tentera Parademonnya cuba menakluki Bumi dengan menggunakan tiga buah Mother Box, tetapi dipatahkan oleh perikatan Dewa-dewi Olympia, Amazon, Atlantis, manusia, dan seorang Green Lantern. Setelah pertarungan, ketiga-tiga Mother Box diasingkan dan disembunyikan di tempat-tempat berlainan. Pada masa kini, kematian Superman menghidupkan semula Mother Box, sekali gus menarik perhatian Steppenwolf, salah seorang bawahan Darkseid yang tidak lagi disenangi oleh majikannya, untuk menerjah Bumi untuk menebus maruah dengan mengumpulkan ketiga-tiga Mother Box untuk membentuk Kesatuan (**') yang akan [[Pembentukan terra|merombak]] seluruh Bumi menjadi serupa dengan planet asal [[Apokolips]].

Steppenwolf berjaya memperoleh sebuah Mother Box dari negeri [[Themyscira (DC Comics)|Themyscira]], maka Ratu [[Hippolyta (DC Comics)|Hippolyta]] menyampaikan pesanan kecemasan kepada puterinya [[Diana Prince (DC Extended Universe)|Diana Prince]], dan Diana pun memberitahu [[Bruce Wayne (DC Extended Universe)|Bruce Wayne]]. Bruce dan Diana berusaha menggabungkan sepasukan ''[[metahuman]]'' untuk melindungi Bumi setelah pemergian Superman. Bruce menemui [[Arthur Curry (DC Extended Universe)|Arthur Curry]] dan [[Barry Allen (DC Extended Universe)|Barry Allen]], sementara Diana menemui [[Victor Stone (DC Extended Universe)|Victor Stone]]. Barry menyertai serta-merta manakala Arthur dan Victor menolak. Lama-kelamaan, Victor menyertai setelah bapanya [[Silas Stone|Silas]] dan beberapa lagi kakitangan [[Makmal S.T.A.R.]] diculik oleh Parademon yang mencari-cari sebuah Mother Box yang disimpan oleh kaum manusia, sementara Arthur juga masuk ekoran Steppenwolf menyerang sebuah kota kara [[Atlantis (DC Comics)|Atlantis]] untuk memperoleh Mother Box dari sana.

Pasukan menerima maklumat risikan daripada Pesuruhjaya [[James Gordon (komik)|James Gordon]] yang membawa mereka ke markas Steppenwolf di sebuah loji yang terbiar di bawah [[Gotham City|Pelabuhan Gotham]]. Mereka berjaya menyelamatkan kakitangan yang diculik, tetapi loji tersebut dimasuki air bah sewaktu pertarungan, maka pasukan pun terperangkap sehingga Arthur melengahkan air bah agar mereka dapat melarikan diri. Mother Box terakhir disorokkan oleh Victor selama ini, tetapi akhirnya dibawa ke mari untuk dianalisis oleh pasukan. Victor mengisahkan bahawa Silas pernah menggunakan Mother Box untuk membina semula badannya setelah kemalangan jalan raya, di samping menerangkan bahawa Mother Box merupakan "mesin perubahan" yang tidak teragak-agak dalam melaksanakan perintah empunya sama ada untuk membinasakan atau memulihkan nyawa apa-apa sahaja tanpa berat sebelah. Oleh itu, pasukan memutuskan untuk menggunakan Mother Box untuk menghidupkan semula Superman dalam usaha melawan Steppenwolf. Barry dan Victor menggali keluar mayat Superman, kemudian pasukan menyimpan mayat dalam Genesis Chamber yang berisi bendalir amnion and the group places di dalam pesawat peninjau [[Krypton]] yang disimpan di Makmal S.T.A.R., dan setelah Barry menghidupkan Mother Box, Superman dihidupkan kembali tetapi dalam keadaan [[amnesia|hilang ingatan]] dan keliru sehingga dia bertindak mengasari pasukan dan membahayakan keselamatan awam. [[Lois Lane (DC Extended Universe)|Lois Lane]] yang sering mengunjungi tugu peringatan Superman, tiba tepat pada masanya untuk menenangkan Superman. Superman terbang dengan membawa Lois ke kampung halamannya [[Smallville (komik)|Smallville]], di mana dia pulih ingatan dan kembali ke pangkuan ibunya [[Martha Kent|Martha]].

Steppenwolf menyerang Makmal S.T.A.R. dan memperoleh Mother Box terakhir, tetapi sebelum itu Silas sempat mengecas lampau kotak tersebut dengan haba laser sambil mengorbankan nyawanya supaya Victor dapat mengesan lokasinya melalui sisa-sisa habanya. Tanpa Superman, perwira berlima bergerak ke tempat di mana Steppenwolf cuba menyatukan Mother Box. Mereka menembusi rintangan Parademon untuk mencapai Mother Box tetapi tidak dapat mengganggu Steppenwolf secukupnya untuk Victor memisahkan Mother Box. Superman tiba untuk membendung Steppenwolf yang semakin melemah, akan tetapi Mother Box telah bergabung dan selaras lalu menyebabkan satu letupan luar biasa yang mampu membinasakan semesta alam ke zaman kegelapan. Barry mula kesal dan mula untuk memaksimumkan penggunaan kuasa kelajuannya bagi mengundurkan masa semula agar Superman dan Victor sempat memisahkan ketiga-tiga Mother Box tersebut. Kemudian, Aquaman membunuh Steppenwolf dengan trisulanya sebelum kepalanya dipenggal oleh Wonder Woman lalu menghumban mayatnya melalui portal ke Apokolips yang mana pintunya menutup selepas mayat Steppenwolf melewatinya. Darkseid meyakinkan Bendaharanya, [[DeSaad]] bahawa dia akan kembali ke Bumi semula untuk menemui [[Anti-Life Equation]] dengan kaedah yang lama seperti sebelum ini.

Setelah pertarungan, Bruce, Diana, dan [[Alfred Pennyworth]] berpakat untuk mendirikan markas di bekas rumah agam keluarga Wayne yang membuka ruang untuk ramai lagi ahli. Setelah ditubuhkannya pasukan adiwira, Diana menerima satu lagi pesanan dari bangsa Amazon, Barry mendapat kerja di jabatan polis [[Central City (DC Comics)|Central City]] yang membanggakan bapanya Henry, Victor didorong oleh pesanan bapanya untuk menggunakan kuasanya demi kebaikan, Arthur berpisah dengan teman wanitanya [[Mera (komik)|Mera]] dan gurunya [[Nuidis Vulko]] untuk pergi menziarahi bapanya, dan Superman menyambung kehidupannya sebagai wartawan Clark Kent dan pembela Bumi. Rumahnya yang telah di cagar kepada bank juga telah di beli semula oleh Bruce demi menebus kesilapannya yang lalu terhadap Kent.

[[Lex Luthor]] yang bolos dari [[Arkham Asylum]] dan kini mendiami kapal layar peribadi, menerima kunjungan [[Deathstroke|Slade Wilson]] lalu mendedahkan identiti rahsia Batman kepadanya. Sementara itu Bruce mengalami mimpi yang buruk di mana dunia dalam keadaan serba binasa akibat diserang oleh Superman yang jahat.  Pada ketika itu dia bersama-sama dengan Victor, Barry, Mera, Slade dan [[Joker (DC Extended Universe)|Joker]] cuba menyelamatkan dunia. Setelah tersedar dari tidur, Bruce dikunjungi pula oleh [[Martian Manhunter]] yang sebelum ini menyamar sebagai Martha untuk mengunjungi Lois. Martian Manhunter berterima kasih kepada Bruce kerana menghimpunkan satu pasukan di bumi dan berpesan untuk bersiap sedia menghadapi ancaman Darkseid selepas ini.

== Barisan pelakon == 
* [[Ben Affleck]] sebagai [[Bruce Wayne (DC Extended Universe)|Bruce Wayne / Batman]]: Hartawan dan pemilik syarikat [[Wayne Enterprises]] yang berdedikasi untuk melindungi [[Gotham City]] daripada ancaman [[jenayah]] sebagai ''[[vigilante]]'' bertopeng yang serba boleh dilengkapi pelbagai peralatan, senjata, dan kemahiran berlawan. Sutradara [[Zack Snyder]] menyifatkan Batman garapan Affleck sebagai penebus maruah dalam ''Zack Snyder's Justice League'' setelah menyesali tindakannya dalam ''[[Batman v Superman: Dawn of Justice]]'' (2016).
* [[Henry Cavill]] sebagai [[Clark Kent (DC Extended Universe)|Kal-El / Clark Kent / Superman]]: Anggota dan pencetus penubuhan pasukan [[Justice League]]. Terselamat dari kehancuran [[Krypton (komik)|planet Krypton]] dan bertugas sebagai [[wartawan]] untuk akhbar ''[[Daily Planet]]'' yang berpangkalan di [[Metropolis (komik)|Metropolis]]. Pada 2018, Cavill menyifatkan perwatakan Superman dalam filem ini sebagai pelengkap [[arka watak]]nya yang bermula dengan ''[[Man of Steel (filem)|Man of Steel]]'' (2013) dan menjadi Superman "sejati" seperti yang digambarkan dalam komik. Kata Snyder, biarpun beliau menggemari pemaparan tradisional watak Superman, tetapi beliau menginginkan watak Supermannya mempunyai arka yang realistik dan berkembang sebagai watak, dan bukannya sebagai "pengakap satu dimensi".
* [[Amy Adams]] sebagai [[Lois Lane (DC Extended Universe)|Lois Lane]]: Wartawan [[Daily Planet]] dan kekasih Clark Kent.
* [[Gal Gadot]] sebagai [[Diana Prince (DC Extended Universe)|Diana Prince / Wonder Woman]]: Separa dewi dan srikandi Amazon yang daim.
* [[Ray Fisher (actor)|Ray Fisher]] sebagai [[Victor Stone (DC Extended Universe)|Victor Stone / Cyborg]]: Bekas atlet universiti yang ditimpa kemalangan jalan raya yang hampir meragut nyawanya, kemudian diolah semula secara [[sibernetik]] menjadi makhluk 'tekno-organik' yang dipertingkat oleh teknologi [[bionik|biomimetik]] yang reaktif dan adaptif dari luar Bumi. Antara peningkatannya termasuk kemampuan terbang, senjata boleh ubah dan [[Antaramuka otak–komputer|teknopati]]. Sebahagian besar perkembangan watak Cyborg digugurkan dari versi pawagam, manakala Snyder menyifatkan perwatakan Cyborg dalam ''Zack Snyder's Justice League'' sebagai "**'" (penggerak utama filem). Fisher juga menyatakan bahawa arka watak Cyborg penuh emosi dan alegori tentang perjuangan kaum kulit hitam di Amerika. Menurut Fisher, satu-satunya babak Cyborg arahan Snyder yang kekal dalam versi pawagam adalah pertemuan Cyborg dengan Batman dan Pesuruhjaya Gordon di bumbung ibu pejabat polis Gotham City.
* Jason Momoa sebagai Arthur Curry / Aquaman: Seorang anak kacukan kaum manusia dan Atlantis dengan kuasa mengawal air.
* Ezra Miller sebagai Barry Allen / The Flash: Mahasiswa Central City yang mengambil jurusan undang-undang jenayah untuk membebaskan bapanya dari tuduhan membunuh isterinya iaitu ibu Barry.
* Willem Dafoe sebagai Nuidis Vulko: Orang Atlantis yang bertugas sebagai guru Arthur.
* Jesse Eisenberg sebagai Lex Luthor: Musuh ketat Superman dan bekas ketua syarikat LexCorp. Penampilan Lex di hujung filem berbeza dengan versi pawagam, mengacahkan projek *The Batman* oleh Affleck daripada kemungkinan sekuel untuk *Justice League*.
* Jeremy Irons sebagai Alfred Pennyworth: Butler upahan Bruce Wayne yang membantu Batman dan Justice League dari segi taktik.
* Diane Lane sebagai Martha Kent: Ibu angkat Clark Kent.
* Connie Nielsen sebagai Hippolyta: Ibunda Diana dan ratu Amazon.
* J. K. Simmons sebagai James Gordon: Pesuruhjaya Polis Gotham City dan sekutu Batman.
* Ciarán Hinds sebagai Steppenwolf: Pegawai tentera New God dari planet Apokolips yang memimpin tentera Parademon untuk mencari tiga Mother Box yang tersembunyi di bumi. Hinds pernah menyifatkan Steppenwolf sebagai watak yang sudah tua, penat, dan masih cuba membebaskan diri dari diperhambakan oleh Darkseid. Steppenwolf diolah semula reka bentuknya untuk versi baharu yang menepati wawasan asal Snyder sebelum campur tangan dari pihak studio. Sebelum ini, Hinds meluahkan rasa kesal dengan versi pawagam yang terlalu meringankan latar belakang dan perwatakan Steppenwolf.
* Ryan Zheng sebagai Ryan Choi: Saintis yang bekerja di S.T.A.R.
* Amber Heard sebagai Mera: Orang Atlantis yang dibesarkan oleh ibu Arthur, Ratu Atlanna.
* Joe Morton sebagai Silas Stone: Bapa kepada Victor Stone dan ketua saintis di S.T.A.R.
* Lisa Loven Kongsli sebagai Menalippe: Leftenan tentera Hippolyta dan ibu saudara kepada Diana.
* David Thewlis sebagai Ares: Dewa Peperangan Olympia. Pelagak ngeri Nick McKinless melakonkan Ares di set penggambaran, diganti mukanya dengan wajah Thewlis menerusi efek khas.
*Karen Bryson sebagai Elinore Stone, mendiang ibu Victor Stone.
* Kiersey Clemons sebagai Iris West, kekasih Barry Allen.
* Ray Porter sebagai Darkseid, New God yang penzalim dari Apokolips, anak saudara dan ketua kepada Steppenwolf. Darkseid tiada dalam versi pawagam, maka *Zack Snyder's Justice League* menandakan kemunculan sulung watak berkenaan dalam filem lakonan hidup (bukan animasi). Porter menggarap Darkseid melalui penggunaan *[[motion capture]]* serta beberapa usaha untuk mencapai suara yang dikehendaki. Porter kurang mengenai watak Darkseid sewaktu dipilih, tetapi Snyder dan penulis skrip Chris Terrio membimbing beliau dengan pengetahuan komik mereka.
* Peter Guinness sebagai DeSaad, bendahara Darkseid.

* Harry Lennix sebagai Calvin Swanwick, bentuk penyamaran J'onn J'onzz / Martian Manhunter. 

* Jared Leto sebagai Joker yang kembali dari *[[Suicide Squad (filem)|Suicide Squad]]* (2016), penjenayah yang psikotik dan musuh ketat Batman. Watak Joker tidak dirancang untuk masuk dalam versi asal, tetapi diambil oleh Snyder setelah versi baharunya diluluskan, kerana adalah niat Snyder sejak dahulu untuk memasukkan Joker dalam filem *Justice League*. Mendapat reka bentuk baharu untuk versi ini.

## Sejarah
### Penerbitan ''Justice League''

Setelah *[[Man of Steel (film)|Man of Steel]]* (2013) dikeluarkan, sutradara Zack Snyder menggariskan asas kepada DC Extended Universe (DCEU) yang terdiri daripada satu arka menjangkau lima filem termasuk *Man of Steel*, *[[Batman v Superman: Dawn of Justice]]* (2016), dan trilogi Justice League. Mengikut wawasan asal Snyder, sepatutnya *Batman v Superman* menjadi filem yang paling kelam dalam siri, dan filem-filem berikutnya pula beransur ceria. Akan tetapi, *Batman v Superman* tidak disambut baik, dikritik kerana nada yang kelam, ketiadaan unsur humor, dan jalan cerita yang perlahan. Maka Snyder bersama pihak pengedar Warner Bros. mengkaji semula filem-filem DCEU yang berikutnya, khususnya *[[Suicide Squad (filem)|Suicide Squad]]* (2016) yang ketika itu sudah selesai penggambaran am, dan *Justice League* yang akan bermula penggambaran dalam sebulan. Snyder bersama penulis skrip Chris Terrio menulis semula *Justice League* supaya lebih ceria. 

Penggambaran utama filem *Justice League* bermula pada April 2016 dan tamat pada Disember berikutnya. Berbulan-bulan kemudian, *Justice League* ditayangkan dalam pelbagai bentuk hasil suntingan kepada para eksekutif Warner Bros. dan juga rakan-rakan dan saudara-mara Snyder. Tempoh filem dan picture lock telah dimuktamadkan, tetapi hasil-hasil suntingan terbabit tidak lengkap dari segi efek visual dan adunan audio. Snyder berkata bahawa pihaknya mempunyai berbilang hasil suntingan yang sudah "selesai" pada pokoknya dan hanya perlu diperhalusi CG-nya. penulis skrip Mark Hughes, selaku penyumbang kepada majalah *[[Forbes]]*, melaporkan bahawa suntingan Snyder sudah lebih 90% lengkap, manakala *[[The Daily Telegraph]]* memetik kata seorang pakar efek visual yang menganggarkan bahawa Warner Bros. akan memerlukan $30–40&nbsp;juta lagi untuk menyiapkan filem berkenaan. Para eksekutif Warner Bros. yang menonton suntingan Snyder berpendapat bahawa Snyder telah bertungkus-lumus 'menceriakan' suasana filem ekoran kritikan yang dilemparka terhadap *Batman vs. Superman: Dawn of Justice*. Sungguhpun demikian, pihak Warner Bros. tidak puas hati dengan hasilnya, malah laporan orang dalam menyatakan bahawa suntingan itu dianggap "tidak sesuai ditonton".

Kecewa dengan hasil arahan Snyder, Warner Bros. mengambil masuk Joss Whedon yang pernah mengarah filem-filem Marvel Cinematic Universe iaitu *[[The Avengers (filem 2012)|The Avengers]]* (2012) dan ** (2015), untuk menulis semula skrip dan melakukan penggambaran semula secara menyeluruh. Ketua Pegawai Eksekutif Warner Bros. Kevin Tsujihara mengehendaki agar *Justice League* tidak mencecah dua jam. Warner Bros. juga memutuskan untuk tidak menangguhkan tarikh keluaran (yang mungkin memberikan lebih masa untuk menyempurnakan *Justice League*) supaya para orang atasan dijamin bonus tahunan, di samping kebimbangan bahawa syarikat induk AT&T mungkin akan membubarkan studio selepas penggabungan syarikat yang menjelang. Snyder disandarkan untuk menggambarkan babak-babak yang dikaji semula oleh Whedon, dan mereka sedang berganding bahu untuk memenuhi permintaan Warner Bros. apabila anak perempuan Snyder, Autumn Snyder membunuh diri pada Mac 2017. Snyder mengusahakan *Justice League* selama dua bulan untuk cuba mengetepikan tragedi, sebelum meletak jawatan pada bulan Mei. Isterinya Deborah Snyder yang juga penerbit *Justice League* turut meninggalkan projek.

Whedon mengambil alih sepenuhnya usaha penerbitan, tetapi Snyder tetap dihargai sebagai pengarah. Whedon menokok skrip sebanyak hampir 80 muka surat, dan dianggarkan oleh Wagner bahawa suntingan Whedon hanya menggunakan 10% daripada hasil rakaman Snyder. Penggubah muzik Tom Holkenborg sempat menyiapkan skor filemnya sebelum digantikan oleh Danny Elfman di tengah-tengah usaha pascapenerbitan. Babak-babak yang ditulis atau digambarkan semula oleh Whedon untuk tayangan pawagam mempunyai nada yang lebih ceria dengan lebih unsur humor, di samping mengurangkan takat keganasan yang terlihat dalam arahan Snyder yang lebih kelam. Untuk memenuhi had tempoh masa yang ditetapkan, rakaman Snyder dipotong lebih 90 minit tetapi hasilnya tetap menepati garis luar asas cerita. Sungguhpun suntingan awal disambut hambar oleh penonton ujian, namun tayangan awal suntingan Whedon diberi markah setaraf dengan *[[Wonder Woman (filem 2017)|Wonder Woman]]* (2017), jadi Warner Bros. memutuskan untuk terus mengeluarkan filem ini seadanya. Snyder pada mulanya merelakan Whedon untuk mengkaji semula skrip, tetapi lama-kelamaan kesal kerana Whedon diberi lebih kuasa oleh pihak studio; Snyder tidak membantah kerana beliau sekeluarga masih meratapi kematian Autumn. 

*Justice League* keluar di pawagam pada 17 November 2017, disifatkan oleh para pengkritik sebagai "filem Frankenstein" yang terang-terang terhasil daripada dua pengarah yang bercanggah wawasan. Setelah menonton versi Whedon pada akhir tahun 2017, Deborah Snyder dan penerbit eksekutif Christopher Nolan memesan Snyder supaya "jangan sekali-kali menonton filem itu" kerana khuatir akan menyakitkan hatinya. *Justice League* mengutip $657.9&nbsp;juta berbanding dengan bajet kira-kira $300&nbsp;juta. Berbanding dengan titik pulang modal sebanyak $750&nbsp;juta, *[[Deadline Hollywood]]* melaporkan bahawa filem berkenaan mengakibatkan Warner Bros. rugi sekitar $60&nbsp;juta. Seorang eksekutif Warner Bros. yang enggan menyebut namanya menyatakan pada Februari 2021 bahawa pihak studio juga tidak senang dengan perubahan-perubahan "memeranjatkan" yang diterapkan pada hasil akhir, khususnya adegan Black Clad dan keluarga Rusia yang disifatkan sebagai tokokan yang lawak dan tidak bermakna. Eksekutif tersebut menegaskan bahawa filem akhir meninggalkan rasa "kekok" kerana pihak studio enggan mengaku hasil kerjanya yang menjadi "tahi". Ekoran sambutan hambar filem berkenaan, Warner Bros. memutuskan untuk mengundurkan diri dari wawasan siri filem Snyder dan menumpukan usaha kepada filem-filem tunggal dan francais-francais solo.

### Perbezaan dari versi pawagam
Terdapat banyak perbezaan antara *Justice League* versi pawagam dan versi Zack Snyder. Sungguhpun kerangka asas ceritanya sama, tetapi terdapat puluhan babak tambahan, cerita latar belakang, mitos, bina dunia, watak-watak baharu, dan acahan untuk filem-filem akan datang dalam versi Snyder yang tiada dalam versi asal. *Zack Snyder's Justice League* tidak disertakan sebarang babak yang dirakam oleh Whedon untuk pawagam, malah bekas eksekutif Warner Bros., Jon Berg dan Geoff Johns yang pernah menyelia penerbitan versi pawagam, memilih untuk tidak menerima penghargaan untuk versi Snyder.

Snyder menyatakan bahawa versi *Justice League* beliau tidak akan berlatarkan kesinambungan yang sama seperti versi Whedon. Jason Momoa menyatakan bahawa *[[Aquaman (filem)|Aquaman]]* (2018) arahan James Wan berlangsung selepas *Zack Snyder's Justice League* dan bukan versi Whedon. Begitu juga, pengarah *[[Wonder Woman (filem 2017)|Wonder Woman]]* (2017) Patty Jenkins berkata bahawa tiada sebarang pengarah DC menganggap *Justice League* versi Whedon sebagai kanun, malah dirinya berganding bahu dengan Snyder untuk memastikan *Wonder Woman* kekal bersinambung dengan versi Snyder.

### Gerakan #ReleaseTheSnyderCut
Sebaik sahaja keluarnya *Justice League* versi pawagam yang kemudian diberi nama ejekan "Josstice League", para peminat mencipta petisyen atas talian untuk memohon agar dikeluarkan "Snyder Cut" yang meraih lebih 180,000 tandatangan. Gerakan yang memakai hashtag #ReleaseTheSnyderCut dalam media sosial ini sudah bermula sebelum peminat menyedari akan wujudnya *Justice League* versi suntingan Snyder dalam apa jua bentuk sekalipun. Gerakan ini tercetus daripada ulasan bercampur-baur terhadap versi pawagam kerana para peminat tahu bahawa Snyder mengundurkan diri sebagai pawagam dan Whedon diberi kata putus tentang suntingan akhir; oleh itu, mereka berpendapat bahawa Whedon telah mencipta filem yang tidak sebaik yang diingini. Keadaan ini dapat dibandingkan dengan situasi *[[Superman II]]* (1980) yang juga melibatkan pergantian pengarah, di mana pengarah kedua melakukan perubahan besar pada filem sebelum siap. Richard Donner sempat melengkapkan suntingan sendiri bagi ''Superman II'' pada tahun 2006. Ada yang berpendapat bahawa *Justice League* versi alternatif adalah terjamin kerana ada beberapa lagi filem Snyder yang pernah dikeluarkan semula dalam bentuk suntingan lanjut untuk tontonan di rumah (seperti *[[Watchmen (filem)|Watchmen]]* (2009) dan *Batman v Superman*) yang dinilai lebih bagus daripada versi pawagam oleh sesetengah pengkritik.

Antara mereka yang terlibat dalam penghasilan *Justice League* yang menyokong keluaran Snyder Cut termasuklah pelakon-pelakon Ben Affleck,  Gal Gadot, Jason Momoa, Ciarán Hinds, and Ray Fisher; jurugambar Clay Enos; pelukis papan cerita Jay Oliva; sinematographer Fabian Wagner; dan Richard Cetrone, pelakon ganti lagak ngeri () yang mewakili Affleck. Deborah Snyder berkata bahawa dia dan suaminya didorong oleh penerbit eksekutif Christopher Nolan dan Emma Thomas untuk menjayakan Snyder Cut. Pada ulang tahun kedua tayangan pawagam, pelakon dan kru menyuarakan sokongan melalui media sosial. Ramai lagi penggiat industri filem dan komik yang tiada kaitan dengan penghasilan *Justice League* turut menyokong pengeluaran "Snyder Cut", termasuklah sutradara Kevin Smith, penerbit televisyen Steven S. DeKnight, dan penulis komik Rob Liefeld, Robert Kirkman, and Jerry Ordway. Ada juga tokoh-tokoh yang kurang optimis. Shawn Robbins, ketua penganalisis *[[Boxoffice Pro]]*, menyatakan bahawa gerakan itu tidak cukup ramai untuk meninggalkan kesan dengan pendapat bahawa tidak ramai di luar lingkungan peminat tegar yang ingin menonton *Justice League* versi suntingan baharu. Orang dalam industri juga beranggapan bahawa Snyder Cut tidak mungkin dikeluarkan. Penulis Mario F. Robles memetik kenalan dari industri, menyatakan bahawa Warner Bros. tidak yakin pada wawasan Snyder dan tidak rela membelanjakan jutaan lagi dolar untuk menyempurnakan versi beliau. Selama adanya gerakan, sesetengah pihak akhbar menyifatkan kewujudan Snyder Cut sebagai "dongeng" atau "mitos".

Versi Snyder dipromosikan oleh ahli-ahli gerakan #ReleaseTheSnyderCut menerusi aktivisme peminat. Pada Jun 2018, para peminat cuba menghubungi orang atasan AT&T setelah syarikat berkenaan bergabung dengan Warner; pada Jun 2019, mereka mendekati KPE baharu Warner Bros. Ann Sarnoff yang menggantikan Tsujihara yang letak jawatan, disusuli dengan kempen tulis surat beramai-ramai selama sebulan; dan pada Julai 2019 mereka mendekati syarikat induk Warner Bros., WarnerMedia, setelah diumumkan perkhidmatan penstriman terbaharu HBO Max. Menjelang San Diego Comic-Con 2019, seorang peminat melancarkan kempen mengumpul dana beramai-ramai () di mana separuh daripada hasil kutipan akan ditujukan kepada kempen pengiklanan untuk memmpromosikan Snyder Cut, dan separuh lagi akan didermakan kepada yayasan American Foundation for Suicide Prevention (AFSP). Kempen sedemikian rupa juga diadakan di New York Comic Con 2019, di mana gerakan membeli ruang iklan untuk dua buah papan iklan di Times Square yang memaparkan petikan kata daripada barisan pelakon dan kakitangan. Pada Disember 2019, gerakan menyewa satu lagi iklan dalam bentuk sepanduk bawaan pesawat untuk terbang di ruang angkasa Warner Bros. Studios dengan tujuan menggesa Sarnoff untuk mengeluarkan Snyder Cut. Pada Januari 2020, gerakan meneruskan usaha menggesa pengeluaran Snyder Cut dengan membeli empat minit ruang iklan di atas papan iklan digital yang melilit ruang dalaman Riverside Stadium di Middlesbrough, England sewaktu kejohanan FA Cup. Usaha-usaha gerakan dipuji oleh pihak Snyder dan AFSP.

Akan tetapi, gerakan tersebut juga dikritik oleh pihak media sebagai "toksik" kerana mengganggu, mengugut, dan membuli siber mereka yang meluahkan pendapat yang bertentangan mengenai Snyder Cut. Yohana Desta dari majalah *[[Vanity Fair (majalah)|Vanity Fair]]* rata-rata menganggap tindakan peminat mendesak suntingan altermatif sebagai "pola tuntutan penonton masa kini yang mentoksikkan lagi golongan peminat", malah membuat perbandingan dengan insiden membahan beramai-ramai terhadap pelakon *[[Star Wars: The Last Jedi]]* (2017), Kelly Marie Tran pada tahun 2017. Pada September 2018, bekas presiden DC Entertainment Diane Nelson menghapuskan akaun Twitternya setelah dibahan ramai-ramai di Internet oleh ahli gerakan. Setelah dibanjiri panggilan tanpa henti yang bertanyakan "Snyder Cut", kakitangan pengendalian telefon Warner Bros. dilatih untuk melayan panggilan berkenaan sebagai sakat. Beberapa ahli gerakan menghubungi pelagak ngeri *Justice League* Richard Cetrone untuk mengajukan soalan tentang Snyder Cut, tetapi kemudian meminda jawapan SMS Cetrone secara digital untuk disebarkan di media sosial seolah-olah beliau menyokong perjuangan mereka.

Brandon Katz dari *[[The New York Observer]]* melaporkan bahawa gerakan ini terdiri daripada "golongan peminat DC toksik yang mengherdik sekeras-kerasnya sesiapa sahaja yang membangkang usaha mereka, dan juga golongan penyokong yang betul-betul menyukai gaya Snyder dan berharap dapat menonton kesudahan trilogi yang bermula dengan *Man of Steel*. Seperti mana-mana kontinjen seumpamanya, mereka terdiri daripada puak pelampau dan individu sederhana."  Bob Rehak, Profesor Madya dan Pengerusi Kajian Filem dan Media Kolej Swarthmore, menyatakan bahawa kumpulan-kumpulan peminat seperti #ReleaseTheSnyderCut memberontak apabila perubahan besar dilakukan kepada sesuatu yang sangat dihargai, tetapi reaksi sebegini selalunya datang daripada segelintir kecil yang ibarat nila setitik merosakkan susu belanga seluruh peminat. Mark Kermode dari BBC mengkritik reaksi peminat terhadap ulasan pengkritik, menyatakan bahawa ramai sahaja orang yang memperjuangkan Snyder Cut, tetapi ada segelintir yang cukup berbisa, malah yang selalu dijadikan mangsa ialah pengkritik perempuan yang 'dibawang' dengan terlalu dahsyat.

### Realisasi
Pada Mac 2019, setelah berbulan-bulan spekulasi, Snyder mengesahkan wujudnya suntingan asal beliau; tambahnya, terpulang pada pihak Warner Bros. sama ada untuk mengeluarkannya atau tidak. Pada November, seorang dalam mendakwa bahawa Warner Bros. tidak mungkin mengeluarkan versi Snyder dalam apa jua bentuk sekalipun, malah menggelar sebarang harapan sebagai angan-angan kosong. Akan tetapi pada bulan berikutnya, Snyder mengirim sepucuk gambar dalam akaun Veronya yang memaparkan kotak-kotak dengan pita berlabel "Z.S. J.L Director's cut", disertakan sari kata " (Betulkah? Wujudkah? Memanglah.)" Snyder berkata sendiri pernah percaya bahawa suntingannya tidak akan dikeluarkan sekali pun, tetapi mungkin ada sedutan yang akan diterapkan dalam dokumentari. Robert Greenblatt yang ketika itu pengerusi WarnerMedia dan ketua HBO Max, menyatakan bahawa pihak syarikat pernah berbincang berbulan-bulan mengenai *Justice League* versi Snyder sejak akhir 2019. Pihak studio pada mulanya memohon Snyder agar dikeluarkan versi suntingan beliau seperti mana dia tinggalkan tanpa siap, tetapi Snyder membantah dan menuntut supaya filem itu disempurnakan, jadi pihak Warner mengambil masa berbulan-bulan untuk memahami dan akur bahawa Snyder hanya mahu memenuhi kehendak penonton. Menurut Snyder, WarnerMedia memperkenankan Snyder Cut pada Februari 2020, setelah pengerusi Toby Emmerich memperakui usaha gerakan #ReleaseTheSnyderCut lalu menghubungi Snyder.

Pasangan Snyder mengundang para orang atasan Warner Bros., HBO Max, dan DC ke rumah mereka untuk menonton Snyder Cut. Snyder turut mengutarakan beberapa idea, termasuk mengeluarkan hasilnya dalam bentuk siri berepisod. Orang atasan berkenaan berasa kagum dan memutuskan untuk meneruskan projek, dan Snyder pun mula menghimpunkan semula kakitangan pascapenerbitan asal filem untuk menyempurnakan suntingan beliau. Usaha terganggu akibat wabak pandemik COVID-19 yang merebak dengan semakin mendadak ketika itu, tetapi didorong atas gesaan pasangan Snyder. Snyder memaklumkan barisan pelakon asal tentang usaha mereka dari April hingga Mei 2020; Snyder sendiri mengisahkan bahawa Fisher menyangka beliau bergurau. Pada Mei 2020, dalam sesi soal jawab setelah selesai mengadakan parti tontonan *Man of Steel* atas talian, Snyder mengumumkan bahawa *Justice League* suntingan beliau akan ditayangkan di HBO Max sebagai *Zack Snyder's Justice League* pada tahun 2021. Greenblatt berkata bahawa WarnerMedia cuba mengkhabarkan berita ini secepat mungkin sebelum pelancaran HBO Max pada 27 Mei.

Snyder yang ketika ini belum sempat menonton versi pawagam, menyifatkan versi beliau sebagai produk yang serba baharu, yang menjanjikan pengalaman serba berbeza bagi sesiapa yang telah menonton versi pawagam. Pasangan Snyder berpendapat bahawa penyiapan *Justice League* akan menyempurnakan satu perjuangan lama, malah mereka teruja diberi peluang untuk memperbaiki perkembangan watak-watak dalam filem. Tidak jelas pada ketika itu format keluaran *Zack Snyder's Justice League* sama ada filem empat jam atau minisiri enam episod. *[[The Hollywood Reporter]]* melaporkan bahawa usaha melengkapkan efek visual, skor, dan penyuntingan akan menelan belanja $20–30&nbsp;juta. Akan tetapi, Greenblatt menyatakan bahawa versi ini jauh lebih mahal dan akan menelan belanja lebih daripada $30&nbsp;juta. Pada 23 Jun 2020, Sandra Dewey, ketua penerbitan dan operasi perniagaan WarnerMedia, memberitahu dalam temubual bahawa pihak syarikat menyasarkan keluaran "awal hingga pertengahan tahun 2021".

Laporan awal membayangkan bahawa tidak akan ada bahan-bahan rakaman baharu kerana Snyder tidak diberi izin oleh WarnerMedia. Akan tetapi pada 23 September 2020, didedahkan bahawa Snyder bersiap untuk merakam babak tambahan pada bulan Oktober. Affleck, Cavill, dan Fisher menggarap semula watak-watak mereka untuk penggambaran. Ekoran penggambaran tambahan yang bermula pada 6 Oktober ini, dijangka bahawa bajet meningkat kepada kira-kira $70 juta. Di akhir bulan, Amber Heard, Jared Leto, dan Joe Manganiello turut serta memainkan watak masing-masing iaitu Mera, Joker, dan Deathstroke. Snyder juga mengarahkan satu babak tambahan bersama Miller dengan menghantar lakaran kakitangan mengenai suasana babak yang diingini melalui Zoom ketika Miller sedang menggambarkan filem *Fantastic Beasts* ketiga (2022) di London. Suapan video Snyder dipancarkan pada peranti yang disokong oleh penyangkut di atas meja supaya beliau dapat mengarahkan Miller dan kakitangan yang menggambarkan babak bagi pihaknya. Snyder menyatakan bahawa hanya empat ke lima minit rakaman baru dilakukan sewaktu penggambaran tambahan. Pada Januari 2021, Snyder mengesahkan bahawa telah selesai usaha penerbitan versi beliau.

## Muzik

Skor filem digubah oleh Tom Holkenborg, juga dikenali sebagai Junkie XL, yang sebelum ini pernah melengkapkan seluruh skor untuk *Justice League* versi pawagam sebelum digantikan oleh Danny Elfman ekoran pengunduran Snyder dan kemasukan Whedon. Apabila Holkenborg diupah semula untuk menskorkan filem pada awal 2020, beliau memutuskan untuk membuat skor serba baharu yang terdiri daripada 54 runut dan panjangnya 3 jam 54 minit.

Runut pertama "The Crew at Warpower" keluar pada 17 Februari 2021, disifatkan oleh Holkenborg sebagai seakan-akan "lagu kebangsaan" bagi Justice League versi Snyder. Runut kedua "Middle Mass" pula keluar pada 12 Mac 2021, disifatkan oleh Holkenborg sebagai sekejap elektronik, sekejap orkestra, dengan tambahan unsur ''rock'' dan ''trap''. Albumnya dikeluarkan menerusi label WaterTower Music pada 18 Mac 2021, sama hari dengan keluaran filem.

Lagu "Hallelujah" nyanyian asal Leonard Cohen, kini dinyanyikan oleh Allison Crowe diputarkan dalam *end credits* sebagai penghormatan kepada Autumn Snyder.

### Senarai runut

## Keluaran
### Penstriman
*Zack Snyder's Justice League* dikeluarkan pada 18 Mac 2021 di Amerika Syarikat menerusi perkhidmatan penstriman HBO Max. Tidak seperti versi pawagam yang dilabel "PG-13", versi ini menerima klasifikasi "R" (setara dengan klasifikasi 18 Malaysia) kerana adegan ganas dan penggunaan bahasa kasar. Untuk pasaran antarabangsa, ia akan disediakan melalui siaran televisyen, video atas permintaan (VOD) dan perkhidmatan penstriman. Misalnya di beberapa negara Asia (termasuk Malaysia), ia disediakan di platform HBO Go.

Biarpun pada asalnya dirancang untuk keluar dalam dua bentuk iaitu satu minisiri berepisod dan satu filem tunggal, Snyder berkata menerusi Vero pada Januari 2021 bahawa suntingan berkenaan akan datang dalam bentuk "one-shot" sahaja. Hal ini disahkan oleh WarnerMedia dalam sidang media yang menyifatkan *Zack Snyder's Justice League* sebagai "*full-length Max Original feature film*" (filem cetera lengkap yang asli dari HBO Max). Filem ini didedikasikan untuk memperingati mendiang Autumn Snyder. Juga dirancang versi hitam putih berjudul *Justice Is Gray Edition*.

Pada 8 Mac 2021, 10 hari awal daripada dijadualkan, HBO Max tersilap mengeluarkan filem tersebut kepada penonton yang cuba memasang filem *[[Tom & Jerry (2021 filem)|Tom & Jerry]].* Kesilapan itu dibetulkan dua tahun kemudian.

### Pemasaran
Di samping pengumuman *Zack Snyder's Justice League*, HBO mengeluarkan poster-poster yang menggambarkan keenam-enam ahli Justice League. Biarpun poster-poster ini pernah digunakan untuk kempen pemasaran versi pawagam, tetapi yang versi HBO berupa hitam putih dan memberikan penekanan kepada nama Snyder. Chris Agar untuk *[[Screen Rant]]* menyifatkan hitam putih ini jauh berbeza daripada poster *Justice League* berwarna-warni yang umum dijumpai menjelang tayangan versi pawagam sebagai langkah untuk membezakan kedua-dua versi.

Snyder mengumumkan pada 22 Mei 2020 bahawa treler sedang diusahakan. Pada 18 Jun, keluarnya satu iklan acah yang menampilkan Wonder Woman, suara latar Jesse Eisenberg sebagai Lex Luthor, dan pendedahan Darkseid. Pada 25 Julai 2020, keluarnya sedutan rasmi yang mendedahkan Superman bersut hitam sewaktu acara Justice Con 2020. Pada 22 Ogos 2020, iklan acah pertama ditayangkan dalam acara DC FanDome, mendapat sambutan hangat daripada para penonton dan pengkritik. Pada awal November, iklan acah asal digugurkan sementara dari akaun-akaun media sosial HBO Max kerana tamat tempoh hak untuk memutarkan lagu "Hallelujah" nyanyian Leonard Cohen yang digunakan dalam iklan. Pada 17 November 2020, genap tiga tahun semenjak versi pawagam dikeluarkan, iklan acah ini dikemaskini dengan babak-babak baharu dalam dua versi iaitu hitam putih dalam akaun Vero Zack Snyder, dan warna-warni dalam akaun-akaun media sosial HBO Max.

Snyder mengeluarkan tiga poster promosi baharu bertajuk "Fallen", "Risen", dan "Reborn" pada 29 Januari 2021, yang mengesahkan tarikh keluaran muktamad pada 18 Mac 2021, beserta dengan sinopsis rasmi. Pada 14 Februari 2021, keluarnya treler dua minit. Babak di hujung treler di mana watak Joker lakonan Leto menyebut "" (Kita hidup dalam sebuah masyarakat) menjadi perbualan ramai disebabkan status bait itu sebagai meme internet yang sering dikaitkan dengan Joker. Pada 2 Mac 2021, Snyder mengeluarkan satu lagi siri poster promosi menerusi akaun-akaun media sosial beliau. Mulai 4 Mac 2021, poster-poster individu setiap ahli Justice League dimuat naik sehari sehelai di samping sedutan baharu yang mengetengahkan perwira berkenaan. Ini diakhiri dengan iklan acah yang menampilkan watak-watak jahat Steppenwolf dan Darkseid serta sehelai poster untuk Darkseid. Pada 14 Mac, keluarlah treler terakhir.

Pada 16 2021, DC menerbitkan tiga kulit buku varian *Zack Snyder's Justice League* untuk siri komik *Justice League* isu 59 yang ditulis oleh Brian Michael Bendis, dilakar dan dilukis oleh David Marquez dan diwarnai oleh Tamra Bonvillain. Setiap kulit dilukis oleh Lee Bermejo, Liam Sharp, dan Jim Lee.

### Reaksi
Pengumumkan *Zack Snyder's Justice League* diraikan oleh gerakan #ReleasetheSnyderCut; ramai yang menyuarakan keghairahan mereka dalam media sosial, malah segelintir peminat Snyder memuat naik video yang memaparkan diri mereka memusnahkan DVD dan Blu-ray versi pawagam. Ramai tokoh industri, khususnya barisan pelakon *Justice League*, berterima kasih kepada para peminat yang telah memperjuangkan versi Snyder. Akan tetapi, ada wartawan yang meluahkan kebimbangan bahawa WarnerMedia mungkin tunduk kepada peminat-peminat yang pernah melemparkan pelbagai ragam gangguan dan herdikan sepanjang gerakan, dan ini mungkin petanda yang tidak baik untuk peristiwa seumpamanya yang akan datang. *Screen Rant* melaporkan bahawa peristiwa ini mungkin dijadikan contoh bahawa desakan peminat yang berlebihan boleh berjaya mempengaruhi pihak-pihak yang terlibat dalam membekalkan bahan hiburan audiovisual, baik penerbit filem, rangkaian televisyen, mahupun perkhidmatan penstriman. Mengulas tentang kebimbangan ini, Ketua Pegawai Eksekutif HBO Tony Goncalves memperakui keghairahan peminat-peminat dan menafikan mereka tunduk kepada desakan melampau, sebaliknya pihaknya selaku perniagaan sentiasa peka kepada permintaan pelanggan.

## Sambutan
### Penontonan

Ekoran hujung minggu pembukaan, Samba TV melaporkan bahawa 1.8 juta isirumah Amerika Syarikat telah menonton filem itu dalam sekurang-kurangya lima minit yang pertama dalam tempoh 19–21 Mac, kurang daripada jumlah tiga hari satu lagi filem DCEU iaitu *[[Wonder Woman 1984]]* (2.2 juta) tetapi mendahului episod rintis (pilot) *[[The Falcon and the Winter Soldier]]* (1.7 juta) yang muncul pada tempoh yang sama di Disney+.

### Ulasan kritikal

Para pengkritik memuji Snyder atas usaha arahan dan kemampuan untuk mengembangkan lagi watak-watak filemnya, tetapi tempoh tayangan yang panjang dipertikaikan. Majalah *[[Variety (magazine)|Variety]]* menyatakan bahawa semua pengkritik, tanpa mengira pendapat mereka tentang versi Synder, sebulat suara sependapat bahawa ia lebih baik daripada versi pawagam yang asal. Hal ini turut dipersetujui oleh *[[The Hollywood Reporter]]* dan *[[TheWrap]]* yang mendapati bahawa kebanyakan pengkritik mendapati Snyder Cut lebih bagus daripada versi 2017. Akan tetapi, *[[Total Film]]* melaporkan bahawa pengkritik berbelah bahagi pendapat sama ada *Justice League* versi Snyder lebih baik atau buruk daripada versi pawagam.

Laman web penjumlah ulasan Rotten Tomatoes melaporkan bahawa 73% daripada 250 ulasan pengkiritk bagi filem ini adalah positif, dengan purata markah 6.8/10. Menurut kata sepakat laman tersebut, *Zack Snyder's Justice League* menepati tajuknya dengan filem yang dilanjutkan sehingga berlarutan untuk menepati visi sang sutradara dan sewajarnya memenuhi cita rasa peminat yang menuntut akan kewujudannya. Menurut Metacritic pula, filem ini menerima "ulasan bercampur baur" berdasarkan kiraan purata markah berwajaran sebanyak 54 per 100 berdasarkan 44 orang pengrkitik. Kedua-dua markah lebih tinggi berbanding versi asal (masing-masing 40% dan 45).

## Catatan

## Rujukan

## External links
* 
* 
* ''Zack Snyder's Justice League'' di DC Universe Infinite